BOSNA I HERCEGOVINA

FEDERACIJA BOSNE I HERCEGOVINE

UNSKO SANSKI KANTON 

OPĆINSKI SUD U BIHAĆU 

Broj : 17 0 St 143404 25 St 
Bihać,03.09.2026. godine  

Općinski sud u Bihaću, po stečajnom sudiji  Senji Džafiću, razmatrajući prijedlog  predlagača JP Veterinarska stanica d.o.o. Ključ, da se nad pravnim licem otvori stečajni postupak,dana 03.09.2026. godine donio je sljedeće;
R J E Š E NJ E

1. Pokreće se predhodni stečajni postupak radi utvrdjivanje uslova za otvaranje stečajnog postupka.
2. Za privremenog stečajnog upravnika u privrednom društvu JP Veterinarska stanica d.o.o. Ključ Bajrić Aldin dipl.ecc iz cazina .

Privremeni stečajni upravnik će: 

· starati se o imovini dužnika; 

· izvršiti pregled dužnikovih poslovnih prostorija i izvršiti uvid u poslovne knjige i dokumentaciju dužnika; 

· utvrditi da li postoji razlog za otvaranje stečajnog postupka; 

· ispitati da li će imovina stečajnog dužnika pokriti troškove stečajnog postupka; 

      -  utvrditi da li se poslovanje stečajnog dužnika može u cjelini ili djelimično nastaviti u toku prethodnog postupka.

Privremeni stečajni upravnik je dužan podnijeti svoj izvještaj ovom sudu u roku od 30 dana od dana donošenja ovog rješenja, u kojem će izvijestiti o poduzetim radnjama i iznijeti svoje stručno mišljenje o zatečenom stanju.

2. Ovo će se rješenje objaviti u Sl.Novinama FBiH,te se povjerioci pozivaju da privremenom stečajnom upravniku bez odlaganja saopće koje će mjere osiguranja na predmetima stečajnog dužnika oni zahtijevati.

                                      O   b   r   a   z   l   o   ž   e   nj   e

    Predlagač,je ovom sudu dana 29.07.2025.godine podnio prijedlog za otvaranje stečajnog postupka nad imovinom dužnika JP Veterinarska stanica d.o.o. Ključ ,s tvrdnjom da je društvo nesolventno,da je nesposobno da izvršava svoje obaveze prema radnicima  i dobavljačima kao i da ispunjava obaveze na temelju poreza i doprinosa.

Uz prijedlog su dostavljene isprave i toFinansijski izvještaj za 2025.godinu,Bilans Uspjeha za 2025.godinu,Rješenje o Ostavci direktora društva,Rješenja Ministarstva poljoprivrede,vodoprivrede i šumarstva Unsko-sanskog kantona od 17.06.2025.godine i od 19.05.2025.godine te Odluka o davanju saglasnosti za pokretanje stečajnohg postupka nad dužnikom donešena od strane Predsjedavajućeg Općinskog vijeća Općine Kljulč od 30.06.2025.godine.

Prije svega,sud je svojim dopisom od 07.10.2025.godine,pozvao dužnika da se izjasni da li o načinu funansiranja u smislu odredbe čl.4.st.3 Zakona o stečajnom postupku FBiH,gdje se dužnik svojim podneskom od 13.10.2025.godine izjasnio da se ne finansira iz budžeta Općine Ključ.
Na osnovu podnešene,gore pobrojane dokumentacije.a cijeneći činjenice proistekle iz iste,sud je utvrdio da je dužnik u toku 2025.godine za svakih 100 KM ukupnih prihoda,društvo ostvari -309,75 KM gubitka,da je direktor društva Admir Tičević,podneskom od 11.03.2025.godine podnio neopozivu ostavku na mjesto direktora društva,zatim da je od strane resornog ministarstva USK-a,društvu oduzeto područje djelovanja za obavljanje veterinarske djelatnosti na epizootiološkoj jedinici Općina Ključ dok se navedeno područje djelovankja dodjeljuje d.o.o. „Veterinarskoj stanici Dr.Imširević“-Ključ te da je Odlukom Predsjedavajućeg Općinskog vijeća Općine Ključ dana suglasnost za pokretanje stečajnog postupka nad društvom JP Veterinarska stanica d.o.o. Ključ.

Nakon ovakvog utvrdjenja ovaj sud nalazi da postoji osnov za pokretanje Predstečajnog postupka u kojem bi se utvrdili uslovi za otvaranje stečajnog postupka,te je stoga i donio odluku kao u izreci sukladno odredbi čl.61 Zakona o stečajnom postupku FBiH
POUKA O PRAVNOM LIJEKU                                                   STEČAJNI SUDIJA         

Protiv ovog rješenja može se izjaviti žalba                                           Senja Džafić
u roku od 8.dana od dana objavljivanja rješenja,

Kantonalnom sudu u Bihaću a putem ovoga suda.                                                   
